2019年，黃智雯第一次一個人主持真人show節目《一個因去跳舞》。佢喺節目中由零開始學做韓國女團成員，拍攝期間更加因為訓練密集、欠缺休息而病咗，最後要入院打針，佢認真同敬業嘅態度得到觀眾讚賞。同年，黃智雯喺時裝喜劇《街坊財爺》飾演幫手解決貴利問題嘅熱心社工「朱瑪莉」，同前輩鄭則仕、苑瓊丹、黎諾懿同埋邵美琪合作演出。